****

**ประกาศองค์การบริหารส่วนตำบลหนองฉิม**

###  **เรื่อง ประมูลจ้างด้วยระบบอิเล็กทรอนิกส์โครงการก่อสร้างอาคารศูนย์พัฒนาเด็กเล็ก ขนาด 81 – 100 คน**

### ----------------------------------------

 ด้วยองค์การบริหารส่วนหนองฉิม อำเภอเนินสง่า จังหวัดชัยภูมิ มีความประสงค์จะประมูลราคางานจ้างก่อสร้างอาคารศูนย์พัฒนาเด็กเล็ก ขนาด 81 – 100 คน ราคากลางรวมทั้งสิ้น 2,274,000 บาท (สองล้านสองแสนเจ็ดหมื่นสี่พันบาทถ้วน)

 **ผู้มีสิทธิเสนอราคาจะต้องมีคุณสมบัติดังต่อไปนี้**

 1. เป็นผู้มีอาชีพรับจ้างทำงานที่ประมูลจ้างด้วยระบบอิเล็กทรอนิกส์

 2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

 3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นนั้น

 4. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างงานขององค์การบริหารส่วนตำบล

หนองฉิม

 5. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลหนองฉิม และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้

 6. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับ งานประมูลจ้างด้วยระบบอิเล็กทรอนิกส์ในวงเงินไม่น้อย1,137,000 บาท และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่หน่วยการบริหารราชการส่วนท้องถิ่น เชื่อถือ

 7. เป็นนิติบุคคลที่จะเข้ามาเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 8. เป็นนิติบุคคลที่จะเข้ามาเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์(e-Government Procurement :e-GP) ต้องลงทะเบียนในระบบอิเล็กทรอนิกส์ ของกรมบัญชีกลางที่เว็บไซต์ศูนย์ข้อมูลจัดซื้อ จัดจ้างภาครัฐ

 /กำหนดดูสถานที่..............

-4-

 กำหนดดูสถานที่ก่อสร้าง ให้ผู้ซื้อแบบ และรายการไปดูสถานที่ก่อสร้างด้วยตนเอง โดยถือว่า ผู้ซื้อแบบและรายการได้ทราบสถานที่ก่อสร้างตลอดจนปัญหาและอุปสรรคต่างๆ ดีแล้วเมื่อมีปัญหาและอุปสรรคในการทำงานจะนำมาอ้างให้พ้นความรับผิดชอบต่อองค์การบริหารส่วนตำบลหนองฉิมไม่ได้

 กำหนดยื่นเอกสารประมูลจ้างด้วยระบบอิเล็กทรอนิกส์ ในวันที่ 4 มิถุนายน 2558 ตั้งแต่เวลา 09.30 น. ถึงเวลา 11.00 น. ณ ศูนย์ข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอเนินสง่า ชั้น 1) และประกาศรายชื่อผู้มีสิทธิได้รับการคัดเลือกให้เข้าเสนอราคาในวันที่ 8 มิถุนายน 2558 เวลา 10.00 น. เป็นต้นไป

ผู้ที่สนใจติดต่อขอซื้อเอกสารประมูลจ้างก่อสร้างด้วยระบบอิเล็กทรอนิกส์ ได้ที่กองคลัง องค์การบริหารส่วนตำบลหนองฉิม อำเภอเนินสง่า จังหวัดชัยภูมิ ได้ในราคาชุดละ 5,000 บาท (ห้าพันบาทถ้วน) ระหว่างวันที่ 15 – 26 พฤษภาคม 2558 ในวันและเวลาราชการ หรือสอบถามทางโทรศัพท์ หมายเลข 044-846255 โทรสาร 044-846435 และดูรายละเอียดได้ที่ www.gprocurement.go.th

 ประกาศ ณ วันที่ 15 เดือน พฤษภาคม พ.ศ. 2558

 (นายวินัย โชคชัย)

 นายกองค์การบริหารส่วนตำบลหนองฉิม

 **หมายเหตุ** เนื่องจากองค์การบริหารส่วนตำบลหนองฉิม ได้เข้าระบบการจัดซื้อจัดจ้างภาครัฐของกรมบัญชีกลาง ในการจัดซื้อเอกสารสอบราคาให้นำเอกสารร้านเลขประจำตัวผู้เสียภาษีและเลขบัตรประจำตัวประชาชนมาด้วย เพื่อองค์การบริหารส่วนตำบลหนองฉิมจะได้บันทึกในระบบจัดซื้อจัดจ้างภาครัฐของกรมบัญชีกลางต่อไป